**MUDELL TA’ FTEHIM DWAR L-ISTABBILIMENT TA’ SKWADRA TA’ INVESTIGAZZJONI KONĠUNTA**

**F’konformità ma’:**

**[Jekk jogħġbok indika hawnhekk il-bażijiet legali applikabbli, li jistgħu jittieħdu minn - iżda mhux limitati għal - l-istrumenti elenkati hawn taħt:**

|  |  |
| --- | --- |
| — | *l-Artikolu 13 tal-Konvenzjoni dwar l-Assistenza Reċiproka f’Materji Kriminali bejn l-Istati Membri tal-Unjoni Ewropea tad-29 ta’ Mejju 2000* [(1)](http://eur-lex.europa.eu/legal-content/MT/TXT/HTML/?uri=CELEX:32017G0119(01)&from=EN#ntr1-C_2017018MT.01000201-E0001); |

|  |  |
| --- | --- |
| — | *Id-Deċiżjoni Kwadru tal-Kunsill tat-13 ta’ Ġunju 2002 dwar l-iskwadri ta’ investigazzjoni konġunti* [(2)](http://eur-lex.europa.eu/legal-content/MT/TXT/HTML/?uri=CELEX:32017G0119(01)&from=EN#ntr2-C_2017018MT.01000201-E0002); |

|  |  |
| --- | --- |
| — | *L-Artikolu 1 tal-Ftehim bejn l-Unjoni Ewropea u r-Repubblika tal-Iżlanda u r-Renju tan-Norveġja dwar l-applikazzjoni ta’ ċerti dispożizzjonijiet tal-Konvenzjoni tad-29 ta’ Mejju 2000 dwar l-Assistenza Reċiproka f’Materji Kriminali bejn l-Istati Membri tal-Unjoni Ewropea u l-Protokoll tal-2001 tagħha tad-29 ta’ Diċembru 2003* [(3)](http://eur-lex.europa.eu/legal-content/MT/TXT/HTML/?uri=CELEX:32017G0119(01)&from=EN#ntr3-C_2017018MT.01000201-E0003); |

|  |  |
| --- | --- |
| — | *L-Artikolu 5 tal-Ftehim dwar l-Assistenza Legali Reċiproka bejn l-Unjoni Ewropea u l-Istati Uniti tal-Amerka* [(4)](http://eur-lex.europa.eu/legal-content/MT/TXT/HTML/?uri=CELEX:32017G0119(01)&from=EN#ntr4-C_2017018MT.01000201-E0004); |

|  |  |
| --- | --- |
| — | *L-Artikolu 20 tat-tieni protokoll addizzjonali għall-Konvenzjoni Ewropea dwar l-Assistenza Reċiproka f’Materji Kriminali tal-20 ta’ April 1959* [(5)](http://eur-lex.europa.eu/legal-content/MT/TXT/HTML/?uri=CELEX:32017G0119(01)&from=EN#ntr5-C_2017018MT.01000201-E0005); |

|  |  |
| --- | --- |
| — | *L-Artikolu 9(1)(c) tal-Konvenzjoni tan-Nazzjonijiet Uniti kontra t-Traffikar Illeċitu fi Drogi Narkotiċi u Sustanzi Psikotropiċi (1988)* [(6)](http://eur-lex.europa.eu/legal-content/MT/TXT/HTML/?uri=CELEX:32017G0119(01)&from=EN#ntr6-C_2017018MT.01000201-E0006); |

|  |  |
| --- | --- |
| — | *L-Artikolu 19 tal-Konvenzjoni tan-Nazzjonijiet Uniti kontra l-Kriminalità Organizzata Transnazzjonali (2000)* [(7)](http://eur-lex.europa.eu/legal-content/MT/TXT/HTML/?uri=CELEX:32017G0119(01)&from=EN#ntr7-C_2017018MT.01000201-E0007); |

|  |  |
| --- | --- |
| — | *L-Artikolu 49 tal-Konvenzjoni tan-Nazzjonijiet Uniti kontra l-Korruzzjoni (2003)* [(8)](http://eur-lex.europa.eu/legal-content/MT/TXT/HTML/?uri=CELEX:32017G0119(01)&from=EN#ntr8-C_2017018MT.01000201-E0008); |

|  |  |
| --- | --- |
| — | *L-Artikolu 27 tal-Konvenzjoni dwar il-Kooperazzjoni tal-Pulizija għax-Xlokk tal-Ewropa (2006)* [(9)](http://eur-lex.europa.eu/legal-content/MT/TXT/HTML/?uri=CELEX:32017G0119(01)&from=EN#ntr9-C_2017018MT.01000201-E0009).] |

**1.   Partijiet għall-Ftehim**

Il-partijiet li ġejjin ikkonkludew ftehim dwar l-istabbiliment ta’ skwadra ta’ investigazzjoni konġunta, minn hawn ‘il quddiem imsejħa “SIK”:

|  |  |  |
| --- | --- | --- |
|  | |  | | --- | | **1.[Daħħal isem lewwel aġenzija/amministrazzjoni kompetenti ta’ Stat bħala Parti għall ftehim]** |   U |

|  |  |  |
| --- | --- | --- |
|  | |  | | --- | | **2.[Daħħal isem it tieni aġenzija/amministrazzjoni kompetenti ta’ Stat bħala Parti għall ftehim]** | |

Il-partijiet għal dan il-ftehim jistgħu jiddeċiedu, b’kunsens komuni, li jistiednu aġenziji jew amministrazzjonijiet ta’ Stati oħra biex isiru partijiet għal dan il-ftehim.

**2.   Skop tas-SIK**

Dan il-ftehim għandu jkopri l-istabbiliment ta’ SIK għall-għan li ġej:

|  |
| --- |
| **[*Jekk jogħġbok ipprovdi deskrizzjoni tal-għan speċifiku tas-SIK.***  *Din id-deskrizzjoni għandha tinkludi ċ-ċirkostanzi tal-att(i) kriminali li qed jiġu investigati fl-Istati involuti (data, post u natura) u, jekk applikabbli, referenza għall-proċeduri interni li għaddejjin. Għandu jinżamm l-inqas ammont possibbli ta’ referenzi għal data personali relatata ma’ każijiet*  *Din it-taqsima għandha tiddeskrivi wkoll fil-qosor l-objettivi tas-SIK (inkluż pereżempju l-ġbir ta’ evidenza, l-arrest ikkoordinat ta’ persuni suspettati, l-iffriżar tal-assi …). F’dan il-kuntest, il-Partijiet għandhom jikkunsidraw li jinkludu l-bidu u t-tlestija ta’ investigazzjoni finanzjarja bħala wieħed mill-objettivi tas-SIK* [(10)](http://eur-lex.europa.eu/legal-content/MT/TXT/HTML/?uri=CELEX:32017G0119(01)&from=EN#ntr10-C_2017018MT.01000201-E0010).] |

**3.   Perijodu kopert minn dan il-ftehim**

Il-partijiet jaqblu li s-SIK ser topera għal **[jekk jogħġbok indika tul ta’ żmien speċifiku],** li jibda mid-dħul fis-seħħ ta’ dan il-Ftehim.

Dan il-Ftehim għandu jidħol fis-seħħ fid-data li fiha tiffirma l-aħħar parti għas-SIK. Dan il-periodu jista’ jiġi estiż b’kunsens reċiproku.

**4.   L-Istati fejn ser topera s-SIK**

Is-SIK ser topera fl-Istati tal-partijiet għal dan il-Ftehim.

L-iskwadra għandha twettaq l-operazzjonijiet tagħha f’konformità mal-liġi tal-Istati li topera fih fi kwalunkwe żmien partikolari.

**5.   Mexxej(ja) tas-SIK**

Il-mexxejja tal-iskwadra għandhom ikunu rappreżentanti tal-awtoritajiet kompetenti parteċipanti fl-investigazzjonijiet kriminali mill-Istati fejn l-iskwadra topera fi kwalunkwe żmien partikolari, li taħt it-tmexxija tagħha l-membri tas-SIK għandhom iwettqu l-kompiti tagħhom.

Il-partijiet ħatru lill-persuni li ġejjin biex jaġixxu bħala mexxejja tas-SIK:

|  |  |  |  |
| --- | --- | --- | --- |
| **Isem** | **Kariga/Grad** | **Awtorità/Aġenzija** | **Stat** |
|  |  |  |  |
|  |  |  |  |

Jekk xi waħda mill-persuni msemmija hawn fuq ma tkunx tista’ twettaq id-dmirijiet tagħha, jinħatar sostitut mingħajr dewmien. Għandha tingħata u tiġi annessa ma’ dan il-ftehim notifika bil-miktub ta’ dan it-tibdil lill-partijiet kollha kkonċernati.

**6.   Membri tas-SIK**

Minbarra l-persuni msemmija fil-punt 5, il-partijiet għandhom jipprovdu lista tal-membri tas-SIK f’anness apposta għal dan il-ftehim[(11)](http://eur-lex.europa.eu/legal-content/MT/TXT/HTML/?uri=CELEX:32017G0119(01)&from=EN#ntr11-C_2017018MT.01000201-E0011).

Jekk xi wieħed mill-membri tas-SIK ma jkunx jista’ jwettaq id-dmirijiet tiegħu, jinħatar sostitut mingħajr dewmien permezz ta’ notifika bil-miktub mibgħuta mill-mexxej kompetenti tas-SIK.

**7.   Parteċipanti fis-SIK**

Il-Partijiet għas-SIK jaqblu li jinvolvu **[Daħħal eż., l-Eurojust, l-Europol, l-OLAF…]** bħala parteċipanti fis-SIK. Arranġamenti speċifiċi relatati mal-parteċipazzjoni ta’ [*Daħħal l-isem*] għandhom jiġu ttrattati fl-appendiċi rilevanti għal dan il-ftehim.

**8.   Ġbir ta’ informazzjoni u evidenza**

Il-mexxejja tas-SIK jistgħu jaqblu dwar proċeduri speċifiċi li għandhom jiġu segwiti fir-rigward tal-ġbir ta’ informazzjoni u evidenza mis-SIK fl-Istati li topera fihom.

Il-partijiet jinkarigaw lill-mexxejja tas-SIK bil-kompitu li jagħtu pariri dwar il-ksib ta’ evidenza.

**9.   Aċċess għall-informazzjoni u l-evidenza**

Il-mexxejja tas-SIK għandhom jispeċifikaw il-proċessi u l-proċeduri li għandhom jiġu segwiti fir-rigward tal-kondiviżjoni bejniethom ta’ informazzjoni u evidenza miksuba skont is-SIK f’kull Stat Membru.

[*Barra minn hekk, il-partijiet jistgħu jaqblu dwar klawżola li fiha regoli aktar speċifiċi dwar l-aċċess, l-immaniġġar u l-użu ta’ informazzjoni u evidenza. Tali klawżola tista’ b’mod partikolari titqies xierqa meta s-SIK la tkun ibbażata fuq il-Konvenzjoni tal-UE u lanqas fuq id-Deċiżjoni Kwadru (li diġà jinkludu dispożizzjonijiet speċifiċi f’dan ir-rigward – ara l-Artikolu 13(10) tal-Konvenzjoni).*]

**10.   Skambju ta’ informazzjoni u evidenza miksuba qabel is-SIK**

Informazzjoni jew evidenza disponibbli diġà fil-mument tad-dħul fis-seħħ ta’ dan il-Ftehim, u li tirrigwarda l-investigazzjoni deskritta f’dan il-Ftehim, tista’ tiġi kondiviża bejn il-partijiet fil-qafas ta’ dan il-ftehim.

**11.   Informazzjoni u evidenza miksuba minn Stati mhux parteċipanti fis-SIK**

Jekk tinqala’ l-ħtieġa li talba għal assistenza legali reċiproka tintbagħat lil Stat mhux parteċipanti fis-SIK, l-Istat rikjedenti għandu jikkunsidra li jfittex il-qbil tal-Istat rikjest biex jikkondividi mal-parti/partijiet l-oħra tas-SIK l-informazzjoni jew l-evidenza miksuba bħala riżultat tal-eżekuzzjoni tat-talba.

**12.   Arranġamenti speċifiċi relatati ma’ membri ssekondati**

[*Fejn jitqies xieraq, il-partijiet jistgħu, skont din il-klawżola, jaqblu dwar il-kondizzjonijiet speċifiċi li skonthom il-membri ssekondati jistgħu:*

|  |  |
| --- | --- |
| — | *jwettqu investigazzjonijiet – inkluż b’mod partikolari miżuri ta’ koerċizzjoni- fl-Istat ta’ operazzjoni (jekk jitqies xieraq, jistgħu jiġu kkwotati leġislazzjonijiet domestiċi hawnhekk jew, alternattivament, jiġu annessi ma’ dan il-Ftehim)* |

|  |  |
| --- | --- |
| — | *jitolbu miżuri li għandhom jitwettqu fl-Istat ta’ sekondar* |

|  |  |
| --- | --- |
| — | *jaqsmu informazzjoni miġbura mill-iskwadra* |

|  |  |
| --- | --- |
| — | *jġorru/jużaw armi*] |

**13.   Emendi għall-ftehim**

Dan il-ftehim jista’ jiġi emendat bil-kunsens reċiproku bejn il-partijiet. Sakemm mhux iddikjarat mod ieħor f’dan il-Ftehim, l-emendi jistgħu jsiru fi kwalunkwe forma bil-miktub maqbula bejn il-partijiet[(12)](http://eur-lex.europa.eu/legal-content/MT/TXT/HTML/?uri=CELEX:32017G0119(01)&from=EN#ntr12-C_2017018MT.01000201-E0012).

**14.   Konsultazzjoni u koordinazzjoni**

Il-partijiet ser jiżguraw li jikkonsultaw ma’ xulxin kull meta meħtieġ għall-koordinazzjoni tal-attivitajiet tal-iskwadra, inkluż, iżda mhux limitat għal:

|  |  |
| --- | --- |
| — | ir-reviżjoni tal-progress miksub u l-prestazzjoni tal-iskwadra |

|  |  |
| --- | --- |
| — | it-twaqqit u l-metodu ta’ intervent mill-investigaturi |

|  |  |
| --- | --- |
| — | l-aħjar mod biex iwettqu proċedimenti legali eventwali, il-kunsiderazzjoni ta’ post xieraq għall-proċess, u l-konfiska. |

**15.   Komunikazzjoni mal-mezzi tax-xandir**

Jekk ikun previst, it-twaqqit u l-kontenut tal-komunikazzjoni mal-mezzi tax-xandir għandhom jiġu miftiehma bejn il-partijiet u segwiti mill-parteċipanti.

**16.   Evalwazzjoni**

Il-partijiet jistgħu jikkunsidraw li jevalwaw il-prestazzjoni tas-SIK, l-aħjar prattika użata u t-tagħlimiet meħuda. Tista’ tiġi organizzata laqgħa apposta biex titwettaq l-evalwazzjoni.

[[*F’dan il-kuntest, il-partijiet jistgħu jirreferu għall-formola ta’ evalwazzjoni tas-SIK speċifika żviluppata min-netwerk tal-UE ta’ esperti tas-SIK*](../Forms/AllItems.aspx?RootFolder=%2Funits%2Fjit%2FJITMANUAL%2F2017%20Revised%20JIT%20Model%20Agrement%20%5FWord&FolderCTID=0x012000587A8BB41E3FAA4D87E4874D630A2630003E822DC9A1D57C4889C56B2AFAE8FC48&View=%7bD04DE846-04E3-4466-90BC-D2239983D606%7d)*. Jista’ jintalab finanzjament mill-UE b’appoġġ għal-laqgħa ta’ evalwazzjoni.*]

**17.   Arranġamenti speċifiċi**

[*Jekk jogħġbok daħħal, jekk applikabbli. Is-sottokapitoli li ġejjin huma maħsuba biex jenfasizzaw l-oqsma possibbli li jeħtieġ li jiġu speċifikament deskritti*.]

|  |  |
| --- | --- |
| **17.1.** | ***Regoli ta’ żvelar*** |

[*Il-partijiet jistgħu jkunu jixtiequ jiċċaraw hawnhekk ir-regoli nazzjonali applikabbli dwar il-komunikazzjoni mad-difiża u/jew jehmżu kopja jew sommarju tagħhom.*]

|  |  |
| --- | --- |
| **17.2.** | ***Il-ġestjoni tal-assi/arranġamenti għall-irkupru tal-assi*** |

|  |  |
| --- | --- |
| **17.3.** | ***Responsabbiltà*** |

[*Il-partijiet jistgħu jkunu jixtiequ jirregolaw dan l-aspett, b’mod partikolari meta s-SIK la jkun ibbażat fuq il-Konvenzjoni tal-UE u lanqas fuq id-Deċiżjoni Kwadru (li diġà jinkludu dispożizzjonijiet speċifiċi f’dan ir-rigward – ara l-Artikoli 15 u 16 tal-Konvenzjoni).*]

**18.   Arranġamenti organizzattivi**

[*Jekk jogħġbok daħħal, jekk applikabbli. Is-sottokapitoli li ġejjin huma maħsuba biex jenfasizzaw l-oqsma possibbli li jeħtieġ li jiġu speċifikament deskritti*.]

|  |  |
| --- | --- |
| **18.1.** | ***Faċilitajiet (uffiċċji, vetturi, tagħmir ieħor tekniku)*** |

|  |  |
| --- | --- |
| **18.2.** | ***Spejjeż/infiq/assigurazzjoni*** |

|  |  |
| --- | --- |
| **18.3.** | ***Appoġġ finanzjarju lill-Iskwadri*** |

[*Skont din il-klawżola, il-Partijiet jistgħu jaqblu dwar arranġamenti speċifiċi dwar ir-rwoli u r-responsabbiltajiet fi ħdan l-iskwadra li jirrigwardaw il-preżentazzjoni ta’ applikazzjonijiet għall-finanzjament tal-UE.*]

|  |  |
| --- | --- |
| **18.4.** | ***Il-lingwa ta’ komunikazzjoni*** |

Magħmul fi [post tal-firma], [data]

[Firem tal-partijiet kollha]

[(1)](http://eur-lex.europa.eu/legal-content/MT/TXT/HTML/?uri=CELEX:32017G0119(01)&from=EN#ntc1-C_2017018MT.01000201-E0001)  [ĠU C 197, 12.7.2000, p. 3](http://eur-lex.europa.eu/legal-content/MT/AUTO/?uri=OJ:C:2000:197:TOC).

[(2)](http://eur-lex.europa.eu/legal-content/MT/TXT/HTML/?uri=CELEX:32017G0119(01)&from=EN#ntc2-C_2017018MT.01000201-E0002)  [ĠU L 162, 20.6.2002, p. 1](http://eur-lex.europa.eu/legal-content/MT/AUTO/?uri=OJ:L:2002:162:TOC).

[(3)](http://eur-lex.europa.eu/legal-content/MT/TXT/HTML/?uri=CELEX:32017G0119(01)&from=EN#ntc3-C_2017018MT.01000201-E0003)  [ĠU L 26, 29.1.2004, p. 3](http://eur-lex.europa.eu/legal-content/MT/AUTO/?uri=OJ:L:2004:026:TOC).

[(4)](http://eur-lex.europa.eu/legal-content/MT/TXT/HTML/?uri=CELEX:32017G0119(01)&from=EN#ntc4-C_2017018MT.01000201-E0004)  [ĠU L 181, 19.7.2003, p. 34](http://eur-lex.europa.eu/legal-content/MT/AUTO/?uri=OJ:L:2003:181:TOC).

[(5)](http://eur-lex.europa.eu/legal-content/MT/TXT/HTML/?uri=CELEX:32017G0119(01)&from=EN#ntc5-C_2017018MT.01000201-E0005)  CET Nru 182.

[(6)](http://eur-lex.europa.eu/legal-content/MT/TXT/HTML/?uri=CELEX:32017G0119(01)&from=EN#ntc6-C_2017018MT.01000201-E0006)  Nazzjonijiet Uniti, *Serje tat-Trattati*, vol. 1582, p. 95.

[(7)](http://eur-lex.europa.eu/legal-content/MT/TXT/HTML/?uri=CELEX:32017G0119(01)&from=EN#ntc7-C_2017018MT.01000201-E0007)  Nazzjonijiet Uniti, *Serje tat-Trattati*, vol. 2225, p. 209 Dok. A/RES/55/25.

[(8)](http://eur-lex.europa.eu/legal-content/MT/TXT/HTML/?uri=CELEX:32017G0119(01)&from=EN#ntc8-C_2017018MT.01000201-E0008)  Nazzjonijiet Uniti, *Serje tat-Trattati*, vol. 2349, p. 41; Dok. A/58/422.

[(9)](http://eur-lex.europa.eu/legal-content/MT/TXT/HTML/?uri=CELEX:32017G0119(01)&from=EN#ntc9-C_2017018MT.01000201-E0009)  Reġistrazzjoni mas-Segretarjat tan-Nazzjonijiet Uniti: Albanija, it-3 ta’ Ġunju 2009, Nru 46240.

[(10)](http://eur-lex.europa.eu/legal-content/MT/TXT/HTML/?uri=CELEX:32017G0119(01)&from=EN#ntc10-C_2017018MT.01000201-E0010)  Il-Partijiet għandhom jirreferu f’dan il-kuntest għall-Konklużjonijiet tal-Kunsill u l-Pjan ta’ Azzjoni dwar it-triq ‘il quddiem fir-rigward tal-investigazzjoni finanzjarja (Dokument tal-Kunsill 10125/16 + COR1)

[(11)](http://eur-lex.europa.eu/legal-content/MT/TXT/HTML/?uri=CELEX:32017G0119(01)&from=EN#ntc11-C_2017018MT.01000201-E0011)  Meta jkun meħtieġ, is-SIK tista’ tinkludi esperti nazzjonali għall-irkupru tal-assi.

[(12)](http://eur-lex.europa.eu/legal-content/MT/TXT/HTML/?uri=CELEX:32017G0119(01)&from=EN#ntc12-C_2017018MT.01000201-E0012)  Jistgħu jinstabu eżempji ta’ formulazzjonijiet fl-Appendiċi 2 u 3

**Appendiċi I**

**GĦALL-MUDELL TA’ FTEHIM DWAR L-ISTABBILIMENT TA’ SKWADRA TA’ INVESTIGAZZJONI KONĠUNTA**

**Parteċipanti f’SIK**

Arranġament mal-Europol/Eurojust/il-Kummissjoni (OLAF), korpi kompetenti bħala riżultat tad-dispożizzjonijiet adottati fil-qafas tat-Trattati, u korpi internazzjonali oħra.

**1.   Parteċipanti fis-SIK**

Il-persuni li ġejjin ser jipparteċipaw fis-SIK:

|  |  |  |
| --- | --- | --- |
| **Isem** | **Kariga/Grad** | **Organizzazzjoni** |
|  |  |  |
|  |  |  |

**[Daħħal isem l-Istat Membru]** ddeċieda li l-membru nazzjonali tiegħu tal-Eurojust ser jipparteċipa fl-iskwadra ta’ investigazzjoni konġunta f’isem l-Eurojust/bħala awtorità nazzjonali kompetenti[(1)](http://eur-lex.europa.eu/legal-content/MT/TXT/HTML/?uri=CELEX:32017G0119(01)&from=EN#ntr1-C_2017018MT.01000601-E0001).

Jekk xi waħda mill-persuni msemmija hawn fuq ma tkunx tista’ twettaq id-dmirijiet tagħha, jinħatar sostitut. Għandha tingħata u tiġi annessa ma’ dan il-ftehim notifika bil-miktub ta’ dan it-tibdil lill-partijiet kollha kkonċernati.

**2.   Arranġamenti speċifiċi**

Il-parteċipazzjoni tal-persuni msemmija hawn fuq ser tkun soġġetta għall-kondizzjonijiet li ġejjin u għall-għanijiet li ġejjin biss:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 2.1. | *L-ewwel parteċipant fil-Ftehim*   |  |  | | --- | --- | | 2.1.1. | Għan tal-parteċipazzjoni |  |  |  | | --- | --- | | 2.1.2. | Drittijiet konferiti (jekk hemm) |  |  |  | | --- | --- | | 2.1.3. | Dispożizzjonijiet dwar l-ispejjeż |  |  |  | | --- | --- | | 2.1.4. | Għan u ambitu tal-parteċipazzjoni | |

|  |  |  |  |
| --- | --- | --- | --- |
| 2.2. | *It-tieni parteċipant fil-Ftehim (jekk applikabbli)*   |  |  | | --- | --- | | 2.2.1. | … | |

**3.   Il-kondizzjonijiet tal-parteċipazzjoni għall-persunal tal-Europol**

|  |  |  |
| --- | --- | --- |
|  | 3.1. | Il-persunal tal-Europol li jipparteċipa fl-iskwadra ta’ investigazzjoni konġunta għandu jassisti lill-membri kollha tal-iskwadra u jipprovdi l-firxa sħiħa tas-servizzi ta’ appoġġ tal-Europol għall-investigazzjoni konġunta kif previst fir-Regolament dwar l-Europol u f’konformità miegħu. Huma ma għandhom japplikaw l-ebda miżura ta’ koerċizzjoni. Madankollu, il-persunal parteċipanti tal-Europol jista’, jekk jingħata struzzjonijiet u taħt il-gwida tal-mexxej(ja) tal-iskwadra, ikun preżenti waqt l-attivitajiet operattivi tal-iskwadra ta’ investigazzjoni konġunta, sabiex jipprovdi pariri fil-post u jassisti lill-membri tal-iskwadra li jeżegwixxu miżuri ta’ koerċizzjoni, dment li ma jkunx hemm restrizzjonijiet legali fil-livell nazzjonali fejn topera l-iskwadra. |

|  |  |  |
| --- | --- | --- |
|  | 3.2. | L-Artikolu 11(a) tal-Protokoll dwar il-Privileġġi u l-Immunitajiet tal-Unjoni Ewropea m’għandux japplika għall-persunal tal-Europol matul il-parteċipazzjoni tiegħu fis-SIK[(2)](http://eur-lex.europa.eu/legal-content/MT/TXT/HTML/?uri=CELEX:32017G0119(01)&from=EN#ntr2-C_2017018MT.01000601-E0002). Waqt l-operazzjonijiet tas-SIK, il-persunal tal-Europol għandu, fir-rigward ta’ reati mwettqa kontrih jew minnu, ikun soġġett għal-leġislazzjoni nazzjonali tal-Istat Membru tal-operazzjoni applikabbli għal persuni b’funzjonijiet komparabbli. |

|  |  |  |
| --- | --- | --- |
|  | 3.3. | Il-persunal tal-Europol jista’ jagħmel kuntatt dirett mal-membri tas-SIK u jipprovdi lill-membri kollha tas-SIK bl-informazzjoni kollha meħtieġa f’konformità mar-Regolament dwar l-Europol. |

[(1)](http://eur-lex.europa.eu/legal-content/MT/TXT/HTML/?uri=CELEX:32017G0119(01)&from=EN#ntc1-C_2017018MT.01000601-E0001)  Jekk jogħġbok ingassa, kif applikabbli.

[(2)](http://eur-lex.europa.eu/legal-content/MT/TXT/HTML/?uri=CELEX:32017G0119(01)&from=EN#ntc2-C_2017018MT.01000601-E0002)  Protokoll dwar il-Privileġġi u l-Immunitajiet tal-Unjoni Ewropea (verżjoni konsolidata) ([ĠU C 326, 26.10.2012, p. 266](http://eur-lex.europa.eu/legal-content/MT/AUTO/?uri=OJ:C:2012:326:TOC))

**Appendiċi II**

**GĦALL-MUDELL TA’ FTEHIM DWAR L-ISTABBILIMENT TA’ SKWADRA TA’ INVESTIGAZZJONI KONĠUNTA**

**Ftehim li jestendi skwadra ta’ investigazzjoni konġunta**

Il-partijiet qablu li jestendu l-iskwadra ta’ investigazzjoni konġunta (minn hawn ‘il quddiem “SIK”) stabbilita bil-ftehim ta’ **[daħħal id-data],** magħmul fi **[daħħal il-post tal-iffirmar],** li kopja tiegħu hija mehmuża ma’ dan.

Il-partijiet jikkunsidraw li s-SIK għandha tiġi estiża lill hinn mill-perijodu li għalih hija ġiet stabbilita [*daħħal id-data li fiha l-perijodu jintemm*] peress li l-għan tagħha kif stabbilit fl-Artikolu **[daħħal l-Artikolu dwar l-għan tas-SIK hawnhekk]** għadu ma nkisibx.

Iċ-ċirkostanzi li jeħtieġu li s-SIK tiġi estiża ġew eżaminati bir-reqqa mill-partijiet kollha. L-estensjoni tas-SIK hija kkunsidrata essenzjali għall-kisba tal-għan li għalih ġiet stabbilita s-SIK.

Għalhekk is-SIK ser tibqa’ topera għal perijodu addizzjonali ta’ **[jekk jogħġbok indika tul ta’ żmien speċifiku] mid-dħul fis-seħħ ta’ dan il-Ftehim. Il**-perijodu ta’ hawn fuq jista’ jiġi estiż aktar mill-partijiet b’kunsens reċiproku.

Data/firma

**Appendiċi III**

**GĦALL-MUDELL TA’ FTEHIM DWAR L-ISTABBILIMENT TA’ SKWADRA TA’ INVESTIGAZZJONI KONĠUNTA**

Il-partijiet qablu li jemendaw il-ftehim bil-miktub għall-istabbiliment ta’ skwadra ta’ investigazzjoni konġunta (minn hawn ‘il quddiem “SIK”) ta’ **[daħħal id-data],** magħmul fi **[daħħal il-post],** li kopja tiegħu hija mehmuża ma’ dan.

Il-firmatarji qablu li l-artikoli li ġejjin għandhom jiġu emendati kif ġej:

|  |  |
| --- | --- |
| 1. | (Emenda …) |

|  |  |
| --- | --- |
| 2. | (Emenda …) |

Iċ-ċirkostanzi li jeħtieġu li l-ftehim dwar is-SIK jiġi estiż ġew eżaminati bir-reqqa mill-partijiet kollha. L-emenda/i għall-ftehim dwar is-SIK hija/huma kkunsidrata/i essenzjali għall-kisba tal-għan li għalih ġiet stabbilita s-SIK.

Data/firma